सीमा सिंह ने तभी उच्च न्यायालय इलाहाबाद में रिट दायर करते हुए घटना की सीबीआई जांच कराने की मांग की थी। आरोप था कि बागपत पुलिस राजनैतिक दवाब के चलते मुकदमे की सही विवेचना नहीं कर रही है। वह हत्यारोपियों को बचाने में लगी है। उच्च न्यायालय ने रिट पर सुनवाई के लिए 17 सितम्बर की तारिख नियत की हुई है। पिछले एक सप्ताह के भीतर ही विवेचक पूर्व सांसद धनंजय सिंह, विकास कुमार, जीएन सिंह और प्रदीप सिंह आदि के बयान दर्ज कर चुके है। बुधवार को वे इलाहाबाद के लिए रवाना हो गए। वहां वे उच्च न्यायालय में शासन की और से जवाब दाखिल करेंगे। विवेचक एसपी सिंह ने बताया कि याचिका पर 17 सितम्बर को सुनवाई होनी है। उससे पहले ही वे जवाब दाखिल कर देंगे।